Robert Kilwardby

Robert Kilwardby (n. 1215–1279) oli dominikaaniteologi, filosofi, Canterburyn arkkipiispa ja kardinaali.

Kilwardby opiskeli Pariisin yliopistossa, missä hän opetti logiikkaa. Myöhemmin hän liittyi dominikaaniveljeskuntaan ja opiskeli teologiaa. Lokakuussa 1272 paavi Gregorius X nimitti hänet Canterburyn arkkipiispaksi lopettaakseen viran täyttämisestä aiheutuneen kiistan. Hänet vihittiin virkaan 26. helmikuuta 1273.

Kilwarby kruunasi Edvard I:n ja Eleonooran Englannin kuninkaaksi ja kuningattareksi elokuussa 1274. Paavi Nikolaus III nimitti hänet Porton ja Santa Rufinan kardinaalipiispaksi vuonna 1278. Hän kuoli vuonna 1279 Italiassa ja haudattiin Viterbon dominikaaniluostariin.

Teoksessaan "De ortu scientiarum" Kilwardby esitti, että logiikka on sanatiedettä ja kuuluu yhtenä osa-alueena kieliteieteeseen grammatiikan ja retoriikan ohella.Yrjönsuuri, Mikko: Logiikka ja kielifilosofia. Teoksessa  Logiikan erityisalueena olivat hänen mukaansa ne rationaaliset alueet, jotka näkyvät kielenkäytössä. Esimerkiksi väite, että ihminen on eläin, on logiikan tarkastelema rationaalinen rakenne sikäli kun se tulee jossain kielenkäyttötilanteessa merkitykselliseksi.

Toisaalta Kilwardby piti logiikkaa myös järkitieteenä, joka tutkii maailman rakennetta. Tämä määritelmä perustui arabialaisten filosofien pohdintoihin ja erityisesti uusplatonistisiin tapoihin ymmärtää todellisuus järjellisesti rakentuneena. Logiikkaa on opiskeltava, koska se opettaa minkälaiseen rakenteeseen maailma on joko syntynyt tai luotu.

 Lähteet 

 Aiheesta muualla 


Luokka:Canterburyn arkkipiispat
Luokka:Englantilaiset kardinaalit
Luokka:Katoliset arkkipiispat
Luokka:Englantilaiset filosofit
Luokka:Keskiajan filosofit
Luokka:Skolastikot
Luokka:Tieteenfilosofit
Luokka:Dominikaanit
Luokka:Vuonna 1215 syntyneet
Luokka:Vuonna 1279 kuolleet